Document ID: 31993R0668

NEUVOSTON ASETUS (ETY) N:o 668/93,
annettu 17 päivänä maaliskuuta 1993,
tomaattijalosteiden tuotantotuelle asetettavasta rajasta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(1), ja erityisesti sen 2 artiklan 3 kohdan,
ottaa huomioon komission ehdotuksen(2),
ottaa huomioon Euroopan parlamentin lausunnon(3),
ottaa huomioon talous- ja sosiaalikomitean lausunnon(4),
sekä katsoo, että
neuvoston asetuksessa (ETY) N:o 989/84(5) perustetaan markkinointivuodesta 1985/1986 alkaen takuukynnysjärjestelmä tietyille hedelmä- ja vihannesjalosteille; lisäksi on osoittautunut tarpeelliseksi rajoittaa tuen myöntämistä tuottajajäsenvaltioissa markkinointivuodesta 1985/1986 alkaen tietyille jalostettavaksi tarkoitetuille tuoreen tomaatin määrille; tätä rajoitusjärjestelmää jatkettiin viimeksi markkinointivuosiksi 1990/1991 ja 1991/1992 tomaatista peräisin olevien tuotteiden tuotantotukeen liittyvistä toimenpiteistä 7 päivänä toukokuuta 1990 annetulla neuvoston asetuksella (ETY) N:o 1203/90(6),
asetuksen (ETY) N:o 1203/90 soveltamisajan päätyttyä takuukynnysjärjestelmä markkinointivuodeksi 1992/1993 on itsestään saanut aikaan vaikutuksensa uudelleen; ottaen huomioon tilanteen kyseisellä alalla olisi kuitenkin parempi vahvistaa uudelleen tukijärjestelmän rajoittamisesta markkinointivuodesta 1993/1994 alkaen,
olisi vahvistettava jokaiselle tuottajajäsenvaltiolle tuoreiden tomaattien määrä, jolle voidaan antaa tuotantotukea; ottaen huomioon tuotannon tavoitteen ja markkinoiden tilanteen on suotavaa vahvistaa nämä määrät samalle tasolle kuin markkinointivuodeksi 1991/1992 sovelletut,
tuoreiden tomaattien määrät olisi jaettava jalostuslaitoksille niiden kokonaismäärien perusteella, jotka ne ovat jalostaneet tuen vahvistamista edeltäneiden kolmen viime markkinointivuoden aikana,
yritykset, jotka ovat aloittaneet toimintansa sitä markkinointivuotta, jolle tuki myönnetään, edeltäneen toisen markkinointivuoden alun jälkeen, pääsevät osallisiksi tuotantotukijärjestelmästä ainoastaan osittain; uudessa järjestelmässä heille olisi myönnettävä sopivaan vertailujaksoon perustuva kiintiö; kyseisen alan tuotantorakenteiden kehityksen sallimiseksi olisi varattava prosenttiosuus kullekin jäsenvaltiolle jaettavista kokonaismääristä yrityksille, jotka aloittavat tuotannon sen markkinointivuoden aikana, jolle tuki vahvistetaan; ottaen huomioon, että käytettävissä olevat määrät ovat rajalliset olisi jaettava määrät ainoastaan yrityksille, jotka esittävät takuut toimintansa tehokkuudesta ja jatkuvuudesta, ja
sen välttämiseksi, että markkinointivuoden 1992/1993 aikana ja kynnysjärjestelmän alaisina jalostusyritykset lisäisivät tuotantoaan ennakoidessaan tuen rajoitusjärjestelmää, jonka jatkamisesta yhteisö on ilmoittanut markkinointivuodelle 1993/1994, yhteisö on samanaikaisesti säätänyt, että vuosina 1992/1993 tuotettuja määriä ei oteta huomioon sovellettaessa sääntöjä kansallisten rajoitusten jakamisesta jalostusyritysten välillä; tästä olisi tehtävä johtopäätökset kaikkien kyseisten yritysten osalta markkinointivuoteen 1995/1996 asti,
ON ANTANUT TÄMÄN ASETUKSEN:
1 artikla
1 Markkinointivuodesta 1993/1994 alkaen tuotantotukea rajoitetaan jokaisen jäsenvaltion jokaisen jalostusyrityksen osalta tomaattijalosteisiin, jotka on saatu seuraavista tomaattimääristä ilmaistuna tonneina tuoreita tomaatteja:
TAULUKON PAIKKA
2 Jäsenvaltioiden on jaettava edellä 1 kohdassa esitetyt määrät jalostusyritysten kesken suhteessa kunkin keskimäärin tuottamiin määriin niiden kolmen markkinointivuoden aikana, jotka edeltävät markkinointivuotta, jolle tukea myönnetään, sanotun kuitenkaan rajoittamatta 3 kohdan soveltamista.
Asianomaisen yrityksen hakemuksesta jäsenvaltion toimivaltaisten viranomaisten on annettava luvat johonkin kolmesta seuraavasta jalostusmahdollisuudesta:
- kuorittujen tomaattien määrästä, tuoreiden tomaattien määränä ilmaistuna, enintään 25 prosentin jalostaminen tomaattitiivisteelle ja muille tomaatista peräisin oleville tuotteille jaetuiksi määriksi,
- tomaattitiivisteen määrästä, tuoreiden tomaattien määränä ilmaistuna enintään viiden prosentin jalostaminen muille tuotteille jaetuiksi määriksi,
- tomaatista peräisin oleville muille tuotteille säädetystä määrästä, tuoreiden tomaattien määränä ilmaistuna enintään viiden prosentin jalostaminen tiivisteille jaetuiksi määriksi.
3 Tuen myöntämiseksi:
a) jalostusyritykset, jotka ovat aloittaneet toimintansa sitä markkinointivuotta, jolle tuki vahvistetaan edeltäneiden kahden markkinointivuoden aikana, ovat oikeutettuja kyseisten markkinointivuosien aikana tuotettujen määrien keskiarvon perusteella laskettuun kiintiöön;
b) jalostusyritykset, jotka ovat aloittaneet toimintansa sitä markkinointivuotta, jolle tuki vahvistetaan edeltäneen markkinointivuoden aikana, ovat oikeutettuja tämän markkinointivuoden aikana jalostettuja määriä vastaavaan kiintiöön;
c) jalostusyritykset, jotka aloittavat jonkun 1 kohdassa mainitun tomaatista peräisin olevan tuotteen valmistuksen sen markkinointivuoden aikana, jolle tuki vahvistetaan, ovat oikeutettuja tuotantotukeen jäljempänä ilmoitetuilla edellytyksillä, mikäli ne esittävät toimivaltaisten viranomaisten hyväksyvät takuut toimintansa tehokkuudesta ja jatkuvuudesta.
Tuottajajäsenvaltiot varaavat lopullisen tuoteryhmän osalta vahvistetuista kokonaismääristä 2 prosenttia kiintiön jakamiseksi ensimmäisessä alakohdassa tarkoitetuille yrityksille. Kullekin yritykselle jaettava kiintiö ei voi olla suurempi kuin sen jalostuskapasiteetti vähennettynä 30 prosentilla.
4 Mikäli 1 kohdassa määriteltyjä määriä ei ole jaettu kokonaisuudessaan, jäännös jaetaan tasan 2 kohdassa tarkoitettujen jalostusyritysten kesken, ottaen erityisesti huomioon uutta tuotantotekniikkaa käyttävät yritykset.
2 artikla
Niinä kolmena markkinointivuonna, jona tätä asetusta sovelletaan, ja poiketen siitä, mitä 1 artiklan 2 ja 3 kohdassa säädetään, tuotteiden määriä markkinointivuodelle 1992/1993 ei oteta huomioon laskettaessa tuotettujen määrien keskiarvoa. Tämän vuoksi 1 artiklan 3 kohdan c alakohtaa sovelletaan myös yrityksiin, jotka ovat aloittaneet toimintansa markkinointivuoden 1992/1993 aikana.
3 artikla
Tämän asetuksen soveltamista koskevat yksityiskohtaiset säännöt annetaan asetuksen (ETY) N:o 426/86 22 artiklassa säädettyä menettelyä noudattaen. Ne sisältävät erityisesti sääntöjä, joita sovelletaan yritysten fuusioissa ja omistajanvaihdoksissa.
4 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä maaliskuuta 1993.

Labels: 17
19
6